A Törvényszék 2022. szeptember 21-i ítélete – Casanova kontra EBB
(T-266/21. sz. ügy)1
(„Közszolgálat – Az EBB személyi állománya – A szerződésnek a próbaidő végén történő megszüntetése – Az aktus kibocsátója hatáskörének hiánya – Felelősség – Vagyoni kár – Idő előtti kártérítési kérelmek – Nem vagyoni kár”)
Az eljárás nyelve: francia
Felek
Felperes: Philippe Casanova (Fort-de-France, Franciaország) (képviselő: L. Levi ügyvéd)
Alperes: Európai Beruházási Bank (képviselők: G. Faedo és K. Carr meghatalmazottak, segítőjük: B. Wägenbaur ügyvéd)
Az ügy tárgya
Az EUMSZ 270. cikken és az Európai Unió Bírósága alapokmányának 50a. cikkén alapuló keresetében a felperes először is az Európai Beruházási Bank (EBB) által 2020. június 12-én hozott, a felperes szerződésének a próbaidő végén történő megszüntetéséről szóló határozatnak és a 2021. február 8-án hozott, a felperes békéltetés iránti kérelmét és felülvizsgálat iránti kérelmét elutasító határozatnak a megsemmisítését, másodszor pedig az említett határozatok következtében őt ért vagyoni és nem vagyoni károk megtérítését kéri.
Az ítélet rendelkező része
A Törvényszék megsemmisíti az Európai Beruházási Bank (EBB) 2020. június 12-i, Philippe Casanova szerződését a próbaidő végén megszüntető határozatát.
A Törvényszék a kereseti kérelmet az ezt meghaladó részében elutasítja.
Az EBB saját költségein felül köteles viselni E. Casanova költségeinek felét.
E. Casanova maga viseli saját költségeinek felét.
____________
1     HL C 263., 2021.7.5.